  Майя Бывальцева Глаз ёрослэсь «Элькуновидение-2018» вожвылъяськонэ пыриськись, «Искра» лулчеберет юртысь солист Юрий Князев 10-тӥ шуркынмонэ Киров улосвылын совето вакытысь кырӟанъёсъя «Спето в СССР» улосвылкуспо конкурсын вормиз. Со сярысь Уни каргуртысь Лулчеберетъя но шутэтсконъя центрлэн сайтаз ивортэмын. Вожвылъяськонэ Киров улосвылысь но Удмуртиысь Юкаменск но Глаз ёросъёсысь кырӟасьёс но коллективъёс пыриськизы. Удмурт Элькунысь Глаз ёросысь Лулчеберетъя но туризмъя центрлэн ёзэтысьтыз – «Искра» лулчеберет юртысь солист Юрий Князев униосты чебер, кужмо куареныз шумпоттӥз. Со учкисьёсты гинэ ӧвӧл, опытной жюриез но паймытӥз Киров улосвылысь Уни каргуртысь Лулчеберетъя но шутэтсконъя центрЮрий Князев вожвылъяськонын «Торжественная песня» но «Это наша с тобой биография» кырӟанъёсты быдэстӥз но 26 арес но солэсь бадӟым кырӟасьёс пӧлын Гран-при басьтӥз. 26 арес но солэсь бадӟымъёс пӧлын ансамблен кырӟанъя номинациын нырысетӥ инты басьтӥз Юкаменск ёросысь «Октябрьский» лулчеберет юртысь кырӟанъя «Радуга» ансамбль. Тодэ вайытом, «Элькуновидение-2018» вожвылъяськонын Дэбес ёросысь Артемий Гаврилов вормиз. Глаз ёросысь Юрий Князев кыкетӥ луиз.  Тегъёс: Лулчеберет Киров Удмуртия Глазкар кырӟан Юкаменск  